CELEX: E2015P0027
Language: fi
Date: 2015-10-30 00:00:00
Title: Beschwerdekommission der Finanzmarktaufsichtin 30. lokakuuta 2015 esittämä pyyntö saada EFTAn tuomioistuimelta neuvoa-antava lausunto asiassa A vastaan Finanzmarktaufsicht (FMA) (Asia E-27/15)

22.12.2016   
            
            
               FI
            
            
               Euroopan unionin virallinen lehti
            
            
               C 480/7
            
         Beschwerdekommission der Finanzmarktaufsichtin 30. lokakuuta 2015 esittämä pyyntö saada EFTAn tuomioistuimelta neuvoa-antava lausunto asiassa A vastaan Finanzmarktaufsicht (FMA)
   (Asia E-27/15)
   (2016/C 480/09)
   Beschwerdekommission der Finanzmarktaufsicht (rahoitustarkastusviranomaisen valituslautakunta) on esittänyt EFTAn tuomioistuimelle 30. lokakuuta 2015 päivätyllä kirjeellä pyynnön neuvoa-antavan lausunnon saamiseksi asiassa A vastaan Finanzmarktaufsicht (FMA). Pyyntö saapui tuomioistuimen kirjaamoon 16. marraskuuta 2015 ja koskee seuraavia kysymyksiä:
   
               1.
            
            
               Onko rahoitusjärjestelmän käytön estämisestä rahanpesutarkoituksiin sekä terrorismin rahoitukseen 26 päivänä lokakuuta 2005 annettua Euroopan parlamentin ja neuvoston direktiiviä 2005/60/EY tulkittava siten, että kyseisen direktiivin 2 artiklan 1 kohdan 3 alakohdan c alakohdassa ja 3 artiklan 7 kohdan b alakohdassa tarkoitettuihin ”huolto-omaisuus- (trust) ja yrityspalvelujen tuottajiin” sovelletaan direktiivin 8 artiklan 1 kohdan c alakohdan ja 9 artiklan 6 kohdan mukaista velvollisuutta hankkia tietoja liikesuhteen tarkoituksesta ja laadusta yksinomaan niiden sijoittautumisjäsenvaltion lainsäädännön mukaisesti?
            
         
               2.
            
            
               Jos ensimmäiseen kysymykseen vastataan kieltävästi, millä kriteereillä määritetään, ovatko ”huolto-omaisuus- (trust) ja yrityspalvelujen tarjoajat” velvollisia suorittamaan direktiivin 8 artiklan 1 kohdan c alakohdan ja 9 artiklan 6 kohdan mukaisen tietojen hankkimisen liikesuhteen tarkoituksesta ja laadusta toisen jäsenvaltion lainsäädännön mukaisesti?
            
         
               3.
            
            
               Pätevätkö vastaukset kysymyksiin 1 ja 2 myös silloin, kun yritys, jolle hallinnollisia palveluja tarjotaan, ei ole sijoittautunut mihinkään jäsenvaltioon?